Baby (שיר של ג'סטין ביבר)

Baby (בעברית: בייבי או מותק) הוא שיר של הזמר הקנדי ג'סטין ביבר, בו משתתף גם הראפר לודאקריס. השיר יצא לאור ב-18 בינואר 2010, כסינגל הראשון מתוך אלבום הבכורה שלו, My World 2.0.

השיר הוא בסגנון ה-R&B ומשלב אלמנטים של דו-וופ והיפ הופ. את השיר כתב ביבר עצמו יחד עם המפיק המוזיקלי כריסטופר סטיוארט, טריוס נאש, כריסטופר ברידג'ס וכריסטינה מילאן. 

בוב סטנלי ממגזין הגרדיאן הכליל את השיר במקום החמישי ברשימתו 5 הרצועות הטובים ביותר לשנת 2010.

ביקורות

רשימות כל הזמנים

וידאו קליפ 
ביולי 2010 כ-5 חודשים אחרי צאת הקליפ באתר יוטיוב, הקליפ הפך לסרטון הנצפה ביותר בהיסטוריה באתר, והחזיק במקום הראשון עד נובמבר 2012 אותו השיג הקליפ לשיר גנגם סטייל. ב-2015 הקליפ עבר את רף המיליארד צפיות, זהו הקליפ השני בהיסטוריה שהגיע לרף זה.

נכון ליוני 2022 הווידאו קליפ של השיר זכה ל-2.7 מיליארד צפיות באתר יוטיוב, והוא הווידאו השני הנצפה ביותר של ביבר באתר וממוקם במקום ה-36 ברשימת הסרטונים הנצפים ביותר ביוטיוב. בנוסף, הקליפ הוא הווידאו הרביעי בעל כמות ה"לא אהבתי" (13 מיליון) הגבוה ביותר באתר, בזמנו היה ממוקם במקום הראשון וביבר אף התייחס לזאת בראיון לג'יימס קורדן. ובמקום ה-16 בעל כמות ה"אהבתי" (21 מיליון) הגבוה ביותר באתר.

במצעדי הפזמונים הצליח השיר והגיע לחמשת הגבוהים במצעדים רבים בתוכם מצעד הבילבורד הוט 100. בישראל השיר הגיע לראש מצעד הפזמונים של גלגלצ ושהה שם שבועיים, ולראש המצעד של רדיוס 100FM שם שהה שישה שבועות רצופים.

את הווידאו קליפ של השיר ביים ריי קיי ובקליפ נראה ג'סטין ביבר מנסה להשיג נערה (ג'סמין וילג'ס) באולם באולינג ובקניון. בהתחלה, הנערה לא נענית לחיזוריו של ג'סטין, אך הוא לא מוותר וממשיך לנסות להרשים אותה. לקראת סוף הקליפ, קבוצת הבנים של ג'סטין יוצאת לדו-קרב ריקודים מול קבוצת הבנות של הנערה, ובסוף הדו-קרב הנערה נענית לבקשתו של ג'סטין ומסכימה לצאת איתו. הם יוצאים מאולם הבאולינג אוחזים ידיים.

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים 

שירי 2009
סינגלים מ-2010
שירי ג'סטין ביבר
שירי לודאקריס
שירים באנגלית
שירים שנכתבו על ידי ג'סטין ביבר
שירים שנכתבו על ידי כריסטינה מילאן
וידאו קליפים שבוימו על ידי ריי קיי
סינגלים שהגיעו למקום הראשון במצעד הסינגלים הסקוטי
סינגלים שהגיעו למקום הראשון במצעד הסינגלים של SNEP
שירי יהלום בארצות הברית
זוכי פרס המוזיקה של בילבורד: שירים
סינגלים בהוצאת איילנד רקורדס